
注讬专讜讘讬谉 讻讚 注"讗 - 驻讬专讜砖 砖讟讬讬谞讝诇抓

讘讟讬诇 诇讬讛 诇讙讘讬 [讘讟诇 诇讜 讗爪诇] 专讜讘讛 砖诇 讛讙讬谞讛 讜讛专讬 讝讛 讻讗讬诇讜 谞讝专注讛 讻讜诇讛. 讜讛讜讛 诇讬讛 [讛专讬讛讜 谞注砖讛] 讻讚讬谉 拽专驻祝 讬讜转专 诪讘讬转 住讗转讬诐 鈥� 讜讗住讜专 讘讟诇讟讜诇 讻诇 注讬拽专.


讗诇讗 讗讬 讗讬转诪专 [讗诐 谞讗诪专] 讚讘专 讘砖诐 专讘 讛讜谞讗 讘谉 专讘 讬讛讜砖注 讛讻讬 讗讬转诪专 [讻讱 谞讗诪专] 讜谞讚讬讬拽: 讛讗 [讛专讬] 讗诐 谞讝专注 诪讬注讜讟讗 [诪讬注讜讟] 砖诇 讛拽专驻祝 鈥� 砖专讬 [诪讜转专] 讘讟诇讟讜诇. 讗诪专 专讘 讛讜谞讗 讘专讬讛 [讘谞讜] 砖诇 专讘 讬讛讜砖注: 诇讗 讗诪专谉 [讗诪专谞讜] 讗诇讗 讚诇讗 讛讜讬 [砖讗讬谉 讛讜讗] 砖讬注讜专 讛诪拽讜诐 讛讝专讜注 讘讬转 住讗转讬诐, 讗讘诇 讗诐 讛讬讛 讘讬转 住讗转讬诐 讗讜 讬讜转专 鈥� 讗住讜专 讛讟诇讟讜诇 讘讻诇 砖讟讞 讛拽专驻祝 讗祝 注诇 驻讬 砖专讜讘讜 讗讬谞讜 讝专讜注.


讻诪讗谉 [讻砖讬讟转 诪讬]? 讻专讘谞谉 [讻砖讬讟转 讞讻诪讬诐] 讛讞讜诇拽讬诐 注诇 专' 砖诪注讜谉 讜住讜讘专讬诐 砖拽专驻祝 讜讞爪专 讗住讜专讬诐 讘讟诇讟讜诇 诪讝讛 诇讝讛.


讜专讘 讬专诪讬讛 诪讚讬驻转讬 诪转谞讬 诇拽讜诇讗 [讛讬讛 砖讜谞讛 讚讘专 讝讛 诇讛拽诇], 讜讻讱 讛讬讛 诪讚讬讬拽: 讚讘专谞讜 讘拽专驻祝 砖谞讝专注 专讜讘讜, 讛讗 诪讬注讜讟讗 [讛专讬 讗诐 讝专注 诪讬注讜讟讜] 鈥�/span> 砖专讬 [诪讜转专], 讗诪专 专讘 讛讜谞讗 讘专讬讛 [讘谞讜] 砖诇 专讘 讬讛讜砖注: 诇讗 讗诪专谉 [讗诪专谞讜] 讗诇讗 讘讬转 住讗转讬诐, 讗讘诇 讬讜转专 诪讘讬转 住讗转讬诐 鈥� 讗住讜专. 讜讻诪讗谉 [讻砖讬讟转 诪讬]? 讻专' 砖诪注讜谉.


讗诪专谞讜 诪拽讜讚诐 砖讗诐 谞讟注 讗讬诇谞讜转 讘专讜讘讜 砖诇 讛拽专驻祝 鈥� 讛专讬 讛讜讗 讻讞爪专, 讜诪讜转专. 讗诪专 专讘 讬讛讜讚讛 讗诪专 讗讘讬诪讬: 讜讛讜讗 砖注砖讜讬讬谉 讗爪讟讘诇讗讜转 (砖讜专讜转) 砖讻讱 谞讛讜讙 诇谞讟讜注 注爪讬诐 诇谞讜讬 讘讞爪专. 讗讘诇 讗诐 讛讬讜 诪住讜讚专讬诐 讘讚专讱 讗讞专转 讛专讬讛诐 讻驻专讚住 砖讗讬谞讜 注砖讜讬 诇讚讬专讛, 讜讗住讜专. 讜专讘 谞讞诪谉 讗诪专: 讗祝 注诇 驻讬 砖讗讬谉 注砖讜讬讬谉 讗爪讟讘诇讗讜转 讚专讱 诇谞讟讜注 注爪讬诐 讘讻诇 爪讜专讛 讘讞爪专 讛讘讬转.


诪专 讬讛讜讚讛 讗拽诇注 诇讘讬 [讛讝讚诪谉 诇讘讬转] 专讘 讛讜谞讗 讘专 讬讛讜讚讛 讞讝谞讛讜 诇讛谞讛讜 讚诇讗 注讘讬讚讬 讗爪讟讘诇讗讜转, 讜拽讗 诪讟诇讟诇讬 讘讙讜讬讬讛讜 [专讗讛 讗转 讗诇讜 讛注爪讬诐 砖讗讬谞诐 注砖讜讬讬诐 砖讜专讜转, 讜诪讟诇讟诇讬诐 讘转讜讻诐]. 讗诪专 诇讬讛 [诇讜]: 讛讗诐 诇讗 住讘专 诇讛 诪专 诇讛讗 讚讗讘讬诪讬 [讗讚讜谞讬 诇讗讜转讛 讛诇讻讛 讝讜 砖诇 讗讘讬诪讬]? 讗诪专 诇讬讛 [诇讜]: 讗谞讗 [讗谞讬] 讻专讘 谞讞诪谉 住讘讬专讗 诇讬 [讗谞讬 住讘讜专], 砖讗祝 讻砖讗讬谉 注砖讜讬讬诐 砖讜专讜转 诪讜转专.


讗 讗诪专 专讘 谞讞诪谉 讗诪专 砖诪讜讗诇: 拽专驻祝 砖砖讟讞讜 讬讜转专 诪讘讬转 住讗转讬诐 砖诇讗 讛讜拽祝 诪诇讻转讞讬诇讛 诇讚讬专讛 讜专讜爪讛 诇注砖讜转 讘讜 转讬拽讜谉 砖讬讛讗 诪讜转专 诇讟诇讟诇 讘讻讜诇讜, 讻讬爪讚 讛讜讗 注讜砖讛? 驻讜专抓 讘讜 驻讬专爪讛 讬讜转专 诪注砖专 讗诪讜转, 讜注诇 讬讚讬 讻讱 谞注砖讛 讻讗讬诇讜 驻讬专爪讛 讙讚讜诇讛 讝讜 诪讘讟诇转 讗转 讛诪讞讬爪讛. 讜讙讜讚专讜 (讗转 讛拽专驻祝), 讜诪注诪讬讚讜 注诇 驻讬专爪讛 砖诇 注砖专 讗诪讜转 讘诇讘讚. 讜讛讬拽祝 诪讞讜讚砖 讝讛 讙讜专诐 砖讬讛讗 诪讜转专 诇讟诇讟诇 讘讜.


讗讬讘注讬讗 诇讛讜 [谞砖讗诇讛 诇讛诐 诇诇讜诪讚讬诐] 砖讗诇讛 讝讜: 诪讛 讛讚讬谉 讗诐 诇讗 注砖讛 驻讬专爪讛 讝讜 讘讘转 讗讞转, 讗诇讗 驻专抓 讗诪讛 讜讙讚专 诪讞讚砖 讗转 讗讜转讛 讗诪讛, 讜驻专抓 讗诪讛 讜讙讚专讛, 注讚 砖讛砖诇讬诪讜, 讗转 砖讬注讜专 讛讛讬拽祝 诪讞讜讚砖, 诇讬讜转专 诪注砖专 讗诪讜转. 诪讛讜?


讗诪专 诇讬讛 [诇讜]: 诇讗讜 讛讬讬谞讜 讚转谞谉 [讛讗诐 诇讗 讝讛 砖砖谞讬谞讜 讘诪砖谞讛]: 讻诇 讻诇讬 注抓 砖诇 讘注诇讬 讘转讬诐 砖谞讟诪讗讜, 砖讬注讜专谉 砖转讬讘讟诇 诪讛诐 转讜专转 讻诇讬 讜讬讬讟讛专讜, 讻讻诇 讻诇讬诐 砖讘讜专讬诐 讗诐 讬砖 讘讛诐 谞拽讘讬诐, 讻讙讜讚诇 专诪讜谞讬诐.


讜讘注讬 [讜砖讗诇] 讞讝拽讬讛: 诪讛 讬讛讗 讛讚讬谉 讗诐 谞讬拽讘 专拽 谞拽讘 讻诪讜爪讬讗 讝讬转 (砖讝讬转 讬讻讜诇 诇爪讗转 讘讜) 讜住转诪讜, 讜讞讝专 讜谞讬拽讘 讛讻诇讬 讻诪讜爪讬讗 讝讬转 住诪讜讱 诇谞拽讘 讛讛讜讗 讜讞讝专 讜住转诪讜, 注讚 砖讛砖诇讬诪讜 讘讞砖讘讜谉 讻诇 讛谞拽讘讬诐 讜讛住转讬诪讜转 诇砖讬注讜专 讻诪讜爪讬讗 专诪讜谉 诪讛讜 讛讚讬谉? 讛讗诐 谞讗诪专 砖讛谞拽讘讬诐 讛诇诇讜 诪爪讟专驻讬诐 诇谞拽讘 讗讞讚, 讗讜 砖诪讗 讻讬讜谉 砖诇讗 讛讬讜 讻诇 讛谞拽讘讬诐 讘砖注讛 讗讞转 讗讬谞诐 诪爪讟专驻讬诐?


讜讗诪专 诇讬讛 [诇讜] 专' 讬讜讞谞谉: 专讘讬, 砖谞讬转讛 诇谞讜 诪注谞讬谉 讝讛: 住谞讚诇 砖讛讜讗 讟诪讗 诪讚专住 砖谞驻住拽讛 (谞讞转讻讛) 讗讞转 诪讗讝谞讬讜 讜转讬拽谞讛 鈥�/b> 注讚讬讬谉 讛专讬讛讜 讟诪讗 诪讚专住. 讜讟注诪讜 砖诇 讚讘专 鈥� 砖讛住谞讚诇 讗讬谞讜 讘讟诇 诪转讜专转 讻诇讬 注诇 讬讚讬 驻住讬拽转 讗讜讝谉 讗讞转.


谞驻住拽讛 砖谞讬讛 讜转讬拽谞讛 鈥� 讟讛讜专 诪谉 讛诪讚专住, 砖讘讟诇 诪诪谞讜 转砖诪讬砖讜. 讗讘诇 讟诪讗 诪讙注 诪讚专住 讻讗讬诇讜 讛讬讛 专拽 谞讜讙注 讘讚讘专 砖讟诪讗 讟讜诪讗转 诪讚专住.


讜讗诪专转 注诇讛 [注诇讬讛], 注诇 讛诇讻讛 讝讜: 诪讗讬 砖谞讗 [讘诪讛 砖讜谞讛] 驻住讬拽转 讗讜讝谉 专讗砖讜谞讛 砖讗讬谉 讛讻诇讬 谞讬转专 讘讙诇诇讛 鈥� 讚讛讗 拽讬讬诪讗 [砖讛专讬 拽讬讬诪转] 讛讗讜讝谉 讛砖谞讬讛, 讻砖谞拽专注讛 讛砖谞讬讛 谞诪讬, 讛讗 拽讬讬诪讗 [讙诐 讻谉, 讛专讬 拽讬讬诪转] 讛专讗砖讜谞讛, 讜讻讬爪讚 讘讟诇 讛住谞讚诇 诪转讜专转 讻诇讬 讻诇 注讜讚 讬砖 诇讜 讗讜讝谉 讗讞转 砖诇诪讛?!


讜讗诪专转 诇谉 注诇讛 [诇谞讜 注诇讬讛], 讻转砖讜讘讛: 驻谞讬诐 讞讚砖讜转 讘讗讜 诇讻讗谉 讻诇讜诪专 讻讬讜谉 砖转讜拽谞讜 砖转讬 讗讜讝谞讬讜 砖诇 讛住谞讚诇, 砖讜讘 讗讬谉 讝讛 讛住谞讚诇 讛讬砖谉 砖谞讟诪讗 讗诇讗 谞转讞讚砖 讜讛专讬讛讜 讻住谞讚诇 讗讞专, 砖诇讗 谞讟诪讗 讻诇诇. 讛讻讗 谞诪讬 [讻讗谉 讙诐 讻谉] 讘注谞讬谉 讻诇讬 砖谞讬拽讘 讻诪讜爪讬讗 专讬诪讜谉 谞讗诪专 讗祝 讗谞讜 驻谞讬诐 讞讚砖讜转 讘讗讜 诇讻讗谉, 讜讻诇 讗讜转讜 诪拽讜诐 讛谞拽讘 讞讚砖 讛讜讗 诇讙诪专讬, 讜讻讬讜谉 砖谞讬拽讘 讛讻诇讬 讘住讱 讛讻诇 讻诪讜爪讬讗 专讬诪讜谉 讛专讬讛讜 讟讛讜专.


讛转驻注诇 讞讝拽讬讛 讜拽专讬 注诇讬讛 [拽专讗 注诇讬讜 注诇 专' 讬讜讞谞谉]: 诇讬转 讚讬谉 讘专 讗讬谞砖 [讗讬谉 讝讛 讘谉 讗讚诐 讗诇讗 诪诇讗讱] 砖讬讻讜诇 诇驻转讜专 讘注讬讛 砖讗谞讬 诪转拽砖讛 讘讛 诪讚讘专 砖讗谞讬 注爪诪讬 诇讬诪讚转讬讜. 讗讬讻讗 讚讗诪专讬 [讬砖 砖讗讜诪专讬诐] 砖讻讱 讗诪专: 讻讙讜谉 讚讬谉 讘专谞砖 [讝讛 讛专讬讛讜 讘谉 讗讚诐], 讜诪讻讗谉 谞诇诪讚 讗祝 诇注谞讬谞谞讜 砖讗诐 讙讚专 讜驻专抓, 讙讚专 讜驻专抓, 注讚 砖讛砖诇讬诐 诇讻砖讬注讜专 讛专讗讜讬 鈥� 讛专讬 讝讛 诪讜注讬诇, 讜讗讬谉 爪讜专讱 砖讬驻专讜抓 讘讘转 讗讞转.


讘 讗诪专 专讘 讻讛谞讗: 专讞讘讛 砖讗讞讜专讬 讛讘转讬诐 砖讗讬谉 讛讘讬转 驻转讜讞 讗诇讬讛 讜谞讜讛讙讬诐 诇讛谞讬讞 讘讛 讞驻爪讬诐 砖讜谞讬诐, 讜讛诪讬讜注讚转 诇讚讘专讬诐 砖讗讬谞诐 诪讞讬讬讘讬诐 砖讬诪讜砖 拽讘讜注, 讗祝 讗诐 讛讬转讛 讙讚讜专讛 鈥� 讗讬谉 讚讬谞讛 讻讞爪专 诪诪砖 讜讗讬谞讛 讻专砖讜转 讛讬讞讬讚 讙诪讜专讛 砖诪讜转专 诇讟诇讟诇 讘转讜讻讛, 讗诐 砖讟讞讛 讙讚讜诇 诪讻讘讬转 住讗转讬讬诐, 讗讬谉 诪讟诇讟诇讬谉 讘讜 讗诇讗 讘讗专讘注 讗诪讜转 讘诇讘讚.


讜讗诪专 专讘 谞讞诪谉: 讗诐 驻转讞 诇讜 驻转讞 诪爪讚 讛讘讬转 鈥� 诪讜转专 诇讟诇讟诇 讘讻讜诇讜, 砖讻谉 驻转讞 诪转讬专讜 讜注讜砖讛 讗讜转讜 讻讞诇拽 诪谉 讛讘讬转. 讜诇讗 讗诪专谉 [讗诪专谞讜] 讛讬转专 讝讛 讗诇讗 砖驻转讞 讜诇讘住讜祝 讛讜拽祝 讘讙讚专, 讗讘诇 讛讜拽祝 讜诇讘住讜祝 驻转讞 鈥� 诇讗.


讜诪拽砖讬诐: 驻转讞 讜诇讘住讜祝 讛讜拽祝 驻砖讬讟讗 [驻砖讜讟, 诪讜讘谉 诪讗诇讬讜] 砖讛专讬 讘讜讚讗讬 讛讬拽祝 专讞讘讛 讝讜 诇爪讜专讱 讛驻转讞 谞注砖转讛, 讜诪砖讬讘讬诐: 诇讗 爪专讬讻讗 讚讗讬转 讘讬讛 讘讬 讚专讬 [诇讗 谞爪专讻讛 讗诇讗 讻讙讜谉 砖讬砖 讘讛 讙讜专谉], 诪讛讜 讚转讬诪讗 [砖转讗诪专]: 驻转讞 讝讛 讗讚注转讗 讚讘讬 讚专讬 注讘讚讬讛 [注诇 讚注转 讛讙讜专谉 注砖讗讜], 讜诇讗 诇砖诐 讛专讞讘讛 讻讜诇讛, 注诇 讻谉 讛砖诪讬注 诇谞讜 砖讛驻转讞 诪转讬专 讗转 讛专讞讘讛 讘讻诇 诪拽专讛.


讙 拽专驻祝 讬讜转专 诪讘讬转 住讗转讬诐 砖讛讜拽祝 诇讚讬专讛, 讜讗讜诇诐 谞转诪诇讗 诪讬诐 讘砖讬讟驻讜谉 讗讜 讘讚专讱 讗讞专转, 住讘讜专 专讘谞谉 诇诪讬诪专 [住讘专讜 讞讻诪讬诐 诇讜诪专] 砖讛诪讬诐 讻讝专注讬诐 讚诪讜 [讛诐 谞讞砖讘讬诐] 鈥�/span> 讜讗住讬专 [讜讗住讜专] 讛拽专驻祝 讘讟诇讟讜诇. 砖讘讬讟诇讜讛讜 讛诪讬诐 诪讚讬专讛, 讻讬 讗讬谉 讝讛 专讙讬诇 诇讚讜专 讘诪拽讜诐 讛诪诇讗 诪讬诐.


讗诪专 诇讛讜 [诇讛诐] 专讘 讗讘讗 讗讘讜讛 [讗讘讬讜] 砖诇 专讘 讘专讬讛 [讘谞讜] 砖诇 专讘 诪砖专砖讬讗: 讛讻讬 讗诪专讬谞谉 诪砖诪讬讛 讚专讘讗 [讻讱 讗讜诪专讬诐 讗谞讜 诪砖诪讜 砖诇 专讘讗]: 诪讬诐 讻谞讟注讬诐 讚诪讜 [讛诐 谞讞砖讘讬诐], 讜砖专讬 [讜诪讜转专讬诐]. 砖讞爪专 砖讬砖 讘讛 诪讬诐, 专讗讜讬讛 诇讚讬专讛, 砖讛诪讬诐 诪讜注讬诇讬诐 诇讚专讬 讛讞爪专.

